Kalju Lillepuu

Kalju Lillepuu (29. märts 1935 Küti vald, Viru-Jaagupi kihelkond, Virumaa – 13. detsember 2020 Viljandi) oli eesti kirjandusõpetaja, kirjandusloolane ja esperantist.

Haridus
Ta õppis 1943–1950 Viru-Jaagupi 7-klassilises koolis, 1950–1954 Rakvere Pedagoogilises Koolis. Õpetaja Sadalas 1954–1955, veebruarist 1955–1962 Viru-Jaagupi koolis, algul algklasside õpetaja, seejärel eesti keele ja kirjanduse õpetaja. 1956–1962 õppis kaugõppes Tartu Riiklikus Ülikoolis eesti kirjanduse erialal. Täiendas end hiljem ülikooli juures. 

Töö
Kalju Lillepuu töötas aastatel 1962–1965 Saarepeedi 8-kl kooli õpetajana. 1962. aastast oli ka lastekirjanduse õpetaja Viljandi Kultuurharidustöö Koolis, 1965–2005 õpetaja Viljandi Kultuurharidustöö Koolis, Viljandi Kultuurikoolis, Viljandi Kultuurikolledžis ja Viljandi Kultuuriakadeemias. Õpetas eesti, laste- ja maailmakirjandust.


Ametialane ja ühiskondlik tegevus
Aastail 1991–1994 töötas ta Viljandi Kultuurikolledžis kultuuriloo, kirjanduse ja psühholoogia kateedri juhatajana. 1993. aasta kevadel viibis kuu aega Soomes Alkio-opistos (kultuurikolledži sõpruskoolis) tutvumaks sealse õppetööga ja ka esinemas. Alates 1975. aastast Eesti Raamatuühingu Viljandi osakonna juhatuses, hiljem selle esimees. Viljandi raamatusõprade klubi esimees, koos Tallinna Bibliofiilide Klubiga organiseerinud Viljandi vanaraamatupäevi. Elias Lönnroti Seltsi Viljandi osakonna esimees, koos soomlastega oli Soome Vabariigi 75. aastapäevale pühendatud õhtu üks korraldajaid Viljandis. Ta korraldas kirjandusõhtuid ja kohtumisi kirjanikega nii koolis kui ka linnas. Oli Viljandi Pensionäride Liidu raamatuklubi esimees.

Isiklikku

Kalju Lillepuu oli kirimale entusiast, kirimalet mängis juba koolipoisina Rakveres. 1969. aastal sai temast soome kooliõpetaja, esperantisti ja maletaja Ilmari Rautio õhutusel esperantist. Ta võitis mitu üleeuroopalist esperantistide kirimale turniiri. 

Keeled: vene, soome, esperanto suhtlustasemel. 

Ta oli abielus koorijuhi ja muusikaõpetaja Maie Lillepuuga, nad said kaks last.Materjal pärineb K. Lillepuu meenutustest ja tema arhiivikogudest. 2017 a.

Teosed
Raamatud
 Trükikirjad (2005) 
Merelapsed (1980) – nukunäidend

Artiklid
 „Ma olin siis väga noor…“ (A. Gaidari 75. sünniaastapäevaks) – Noorte Hääl, 21. jaanuar 1979
 „Minul alla viieteistkümne poogna jutte ei ole…“ (Luise Vaheri 75. sünnipäevaks) – Tee Kommunismile, 3. september 1987
 Endel Mallene õhutas hõimuleeki (kirjandusteadlase ja tõlkija 75. sünniaastapäevaks) – Sakala, 27. veebruar 2008
 Avarilma triloogia apoteooslik lõpp (N. Baturini „Sõnajalg kivis“ arvustus) – Sakala, 5. august 2008
 Postmodernistlik teos ehk muiates elu paradokse otsimas (H. Nõu „Peaaegu geenius ehk Schrödingeni kassi otsimas“ arvustus) – Postimees, 26. aprill 2008
 Varsti tõuseb päike (H. Nõu „Appi“ arvustus) – Postimees, 5. jaanuar 2009

Tunnustus 
 Rinnamärk „Eeskujuliku töö eest keskerihariduse süsteemis“ – 1986 
 Eesti Kultuurkapitali Viljandimaa ekspertgrupi poolt aastapreemia – 1997 
 Eesti Raamatu Aasta toimkonna tänukiri – 2001
 TÜ Viljandi Kultuuriakadeemia tänukiri – 2005, 2012
 Universala Esperanto-Asocio tänukiri enam kui 40 aastat liikmeks ja Viljandi delegaadiks ning erialadelegaadiks (kirjandus, male) olemise eest

Viited

Välislingid
 „Merelapsed“ nukuteatris – Tee Kommunismile, 17. mai 1980
 Õnnitluskiri – Sakala, 29. märts 1995
 Virolaisvieraita Alkiolla. Viljandi kulttuurikolledz on koko olemassaolon ajan sinnitellyt virolaisen kulttuurin puolesta – Markkina-kanava, 27.04.1994
 Raamatuaasta juttu (Eerik Tederi intervjuu) – Videvik, 25. august 2000
 Viljandi Kultuurikolledž 50. Juubelialbum – 2002
 Auväärne kirjandusõpetaja peab juubelit – Sakala, 26. märts 2005
 Esperanta shako. Revuo de ESHLI, 1977 nr 2
 Enciklopedio pri la Estona esperanto-movado – 2000
 Elle Eha Are "Isamaa ilu hoieldes. Mälestusi Viljandi kultuurikoolist aastail 1971 – 2001" (2017)

Kategooria:Eesti õpetajad
Kategooria:Eesti esperantistid
Kategooria:Viljandi Metsakalmistule maetud
Kategooria:Sündinud 1935
Kategooria:Surnud 2020